ກຳເນີດບາບທາໂກປີ້

ກຳເນີດບາບທາໂກປີ້ (, ) ແມ່ນຊຸດເວັບມັງງະຍີ່ປຸ່ນທີ່ແຕ່ງແລະແຕ້ມໂດຍ ໄທຊັງ 5 ເຜີຍແຜ່ທາງເວັບ ໂຊເນັງຈັມປ໌+ ຂອງສຳນັກພິມຊູເອຊະຕັ້ງແຕ່ວັນທີ 10 ເດືອນທັນວາປີ 2021 ຮອດ ທີ 25 ມີນາປີ 2022 ຕີພິມເປັນປຶ້ມມັງງະລວມເຫຼັ້ມ (ທັງໂກບົງ) ທັງໝົດ 2 ເຫຼັ້ມ. ມີອໍຣິຈິນັລເນັດແອນິເມຊັ້ນທີ່ຜະລິດໂດຍ  ເລີ່ມອອກອາກາດໃນວັນທີ 28 ມິຖິນາປີ 2025 ຜ່ານຊ່ອງທາງສຕຣີ້ມມິງຕ່າງໆ.

ໂຄງເລື່ອງ
ໃນປີ 2016 ນິນຸອະນູເຄເອຟ ມະນຸດຕ່າງດາວຈາກດາວແຮັບປີ້ ໄດ້ມາຮອດໂລກໂດຍມີຈຸດໝາຍຄືການເຜີຍແຜ່ຄວາມສຸກໃຫ້ຄົນອື່ນໆ. ຫຼັງໜີຈາກການໄລ່ລ່າຂອງທາງລັດຖະບານ ລາວໄດ້ພົບກັບຊິຊຶກະ ເດັກຜູ້ຍິງເກົ້າປີທີ່ຖືກມາຣິນະ ຜູ້ເປັນໝູ່ຮ່ວມຫ້ອງກັ່ນແກ້ງຕະຫຼອດ ແລະມີພຽງໝາຂອງລາວຊື່ຊັບປີ້ເທົ່ານັ້ນເປັນໝູ່. ຊິຊຶກະຕັ້ງຊື່ໃຫ້ມະນຸດຕ່າງດາວວ່າ ທາໂກປີ້ ຍ້ອນລາວມີຮູບຮ່າງຄືກັບປາໝຶກ. ທາໂກປີ້ຕັດສິນໃຈໃຊ້ ເຄື່ອງວິເສດແຫ່ງຄວາມສຸກ ຈາກດາວຂອງຕົນເພື່ອຊ່ວຍຊິຊຶກະ ແຕ່ຫຼັງຈາກທີ່ມາຣິນະຈົງໃຈເຮັດໃຫ້ຊັບປີ້ກັດໂຕເອງ ເພື່ອໃຫ້ມັນຖືກເຈົ້າໜ້າທີ່ຈັບໄປສູນຂ້າຖິ້ມ ຊິຊຶກະກໍໃຊ້ເຄື່ອງວິເສດຂອງທາໂກປີ້ຂ້າຕົວຕາຍ, ເມື່ອທາໂກປີ້ຮັບຮູ້ເຖິງຄວາມຮ້າຍແຮງຂອງສະຖານະການ ລາວກໍໃຊ້ເຄື່ອງວິເສດອີກອັນໜຶ່ງໃນການຍ້ອນເວລາກັບໄປ ຫວັງວ່າຈະສາມາດປ່ຽນແປງຊີວິດຂອງຊິຊຶກະໃຫ້ດີຂຶ້ນໄດ້.

ອ້າງອີງ